b'\n_START_ARTICLE_\nJohn Michael Evans\n_START_PARAGRAPH_\nJohn Michael "Mike" Evans (f\xc3\xb8dt 16. august 1957 i Toronto, Canada) er en canadisk tidligere roer og olympisk guldvinder, tvillingebror til Mark Evans._NEWLINE_Evans var med i den canadiske otter, der vandt guld ved OL 1984 i Los Angeles, Canadas f\xc3\xb8rste guldmedalje i otteren nogensinde. Udover Evans udgjordes b\xc3\xa5dens mandskab af hans tvillingebror Mark, Blair Horn, Dean Crawford, Paul Steele, Grant Main, Kevin Neufeld, Pat Turner og styrmand Brian McMahon. Der deltog i alt syv lande i konkurrencen, hvor canadierne sikrede sig guldet foran USA og Australien, der vandt henholdsvis s\xc3\xb8lv og bronze. Det var hans eneste OL-deltagelse.'